สวัสดีค่ะ สำหรับภาพนี้นะคะ ก็จะพูดเกี่ยวกับการไปซื้อปลาเผา หรือว่าปลาย่างที่ตลาดนะคะ ภาพนี้มีสิบเจ็ดภาพย่อยด้วยกันนะคะ

เริ่มจากภาพที่หนึ่งนะคะ มีผู้ชายคนหนึ่ง เขาต้องการอยากกลับบ้าน เขาจะกลับบ้านนะคะ ก็ภาพของเขาคือ เขากำลังเดินอยู่บนถนนริมฟุตบาทใช่ไหมคะ แล้วก็เป็นภาพเมืองใหญ่ๆ ใช่ไหม ที่ด้านหลังก็จะมี ภาพพื้นหลังก็จะมีเป็นภาพตึก ภาพอาคารสูงๆ นะคะ ก็อาจจะเป็นเวลากลางคืนนะ มองไม่ค่อยชัดใช่ไหมคะ ก็เขาต้องการอยากจะกลับบ้าน อาจจะเพิ่งกลับมาจากที่ทำงาน แล้วก็ต้องการจะกลับบ้านนะคะ ในภาพความคิดเขาก็คือเป็นรูปบ้านใช่ไหมคะ บ้านที่เป็นบ้าน บ้านเดี่ยวนะ ที่มีหลังคาสีส้มนะคะ แล้วก็มีหน้าต่าง แล้วก็มีประตูนะ การแต่งตัวของเขาก็คือ เขาใส่เสื้อยืดสีเหลือง แล้วก็กางเกงขายาวสีขาว แล้วก็ใส่รองเท้าผ้าใบสีส้มนะคะ ผู้ชายคนนี้ก็ผมดำใช่ไหม ผมดำ ผมสั้น กำลังเดินนะคะ อยู่บนริมฟุตบาท กำลังต้องการจะกลับบ้าน

ภาพที่สอง ค่ะ ก็เขาเดินผ่านมาใช่ไหมคะ เห็นมีร้าน เหมือนเป็น เขาเรียกเป็นร้านขายอาหารข้างทางนะคะ ข้างถนน เขาเดินมาเจอร้านขายปลาย่าง หรือว่าปลาเผานะคะ ก็ ที่ร้านเนี่ย ก็เป็นร้านแบบง่ายๆ ใช่ไหม ก็แค่มีเตาย่าง แล้วก็บนเตาย่างเนี่ย ก็จะมีตะแกรงนะ ตะแกรงสำหรับวางปลาไว้ด้านบนใช่ไหมคะ ตะแกรงก็จะเป็น ลักษณะเป็นซี่ๆ เป็นเหล็กนะคะ เป็นซี่ๆ ที่สานกันเป็นซี่ๆ นะ แล้วก็เพื่อที่จะได้ให้มันมีรูเล็กๆ ใช่ไหม เวลาวางปลาไป ปลาจะได้ไม่หล่นลงไปในเตานะคะ แล้วก็มีคนขายเนี่ย นั่งอยู่ที่ข้างๆ เตานะคะ คนขายเนี่ย นั่งยองๆ นะ แล้วก็บนบริเวณบนเตาเนี่ย ก็จะมีร่มอยู่คันหนึ่งใช่ไหมคะ ที่กางอยู่นะ ร่มกางอยู่ ก็เหมือนกับว่าไว้ ไว้กันแดดด้วยกันฝนด้วยนิดหน่อยนะ ก็ดูคนขายนั่งยองๆ อยู่ใช่ไหมคะ คนขายใส่เสื้อสีชมพู เสื้อยืดสีชมพู แล้วก็นุ่งกางเกงขายาว ใส่รองเท้าสีดำนะคะ คนขายกำลังปิ้งปลานะคะ บนตะแกรงนั้นมีปลาอยู่สามตัวนะ ตัวใหญ่ๆ นะคะ ในรูปอาจจะคิดว่าเป็นปลานิลละกัน เป็นปลานิลนะคะ มีปลานิลย่างอยู่สามตัวนะคะ ปกติก็จะมีขายทั่วไป ก็นอกจากปลานิลแล้วก็[จะ/ยัง]มีพวกปลากระพง มีปลา อาจจะเป็นปลาช่อนนะคะ ปลาที่หลากหลายที่มีราคาแตกต่างกันไป แต่ว่าปลานิลเนี่ย ก็จะราคาถูกสุด แล้วก็ยังมีปลาทับทิมด้วยนะ ปลาทับทิมก็จะคล้ายๆ กับปลานิล แต่ว่าจะแพงกว่านิดหนึ่งนะคะ ก็ผู้ชายคนนี้ก็เดินมานะคะ เห็นร้านค้าที่กำลังขายปลาอยู่ คิดว่าเขาน่าจะอยากซื้อแหละ ซื้อกลับไปกินที่บ้านนะคะ เขาก็เดินมาแล้วก็ยิ้มเลย ก็คือว่า เออ อยากซื้ออะ ดูแล้วน่ากินใช่ไหมคะ เพราะว่าปลากำลังปิ้งอยู่ใหม่ๆ เลยนะ ตัวใหญ่ด้วย แล้วก็ดูแล้วน่ากิน อยากซื้อกลับบ้าน ตามปกติแล้วก็คือคนไทยก็จะชอบซื้อ แวะซื้อกับข้าวใช่ไหมคะ ตามข้างทางข้างถนน ซื้อกลับไปกินที่บ้าน

ภาพที่สาม ก็จะเป็นผู้ชายคนนี้ใช่ไหมคะ ที่ต้องการอยากจะซื้อปลานะ ที่เราพูด ผู้ชายที่ใส่เสื้อสีเหลืองต้องการจะซื้อปลานะคะ ก็เดินมาหาคนขาย เดินที่ ที่หน้า หน้าแผงขายของหรือว่าหน้า หน้าเตาย่างนะคะ เดินมาแล้วก็ชี้ เหมือนกับว่าจะเลือกปลาใช่ไหม เพราะว่าปลาเนี่ย จะมีหลายขนาด ราคาจะต่างกัน เพราะว่าปลาที่ย่างเนี่ย จะเป็นไปไม่ได้ใช่ไหม ที่จะตัวเท่ากัน เขาก็จะดู อาจจะดู ผู้ชายคนนี้อาจจะเลือกปลาตัวใหญ่สุดนะ อยากจะไปกินกับแฟน เขาก็ชี้ปลาตัวใหญ่สุดนะคะ ก็จะถามพ่อค้าว่า ราคาเท่าไหร่นะ เขาก็เลยชี้เลือกปลาไปตัวหนึ่ง บอกว่า พ่อค้า ปลาตัวหนึ่ง เอาตัวเนี้ย ตัวใหญ่สุดเนี่ย ราคาเท่าไหร่นะคะ พ่อค้าอาจจะบอกว่า โอเค ตัวใหญ่เก้าสิบละกันนะ ตัวเล็กเจ็ดสิบ ตัวกลางแปดสิบนะคะ ก็จะมีหลายๆ ราคานะคะ ที่ขาย ที่ร้านที่ขายข้างถนน ราคาก็จะไม่ค่อยแพงมาก ก็ผู้ชายคนเสื้อเหลืองก็บอก เอาปลาตัวหนึ่ง นะคะ

แล้วก็ต่อมาภาพที่สี่นะคะ ภาพที่สี่เขาก็สั่ง สั่งอะไรคะ สั่งข้าว เป็นข้าวสวย ข้าวสวย หรือว่าข้าวเปล่านะคะ ข้าวสีขาวธรรมดา ข้าวเปล่าที่ เขาเรียกว่าอะไร ที่ต้มกับน้ำนะคะ น้ำธรรมดานะคะ ก็จะได้ข้าว ข้าวเปล่า หรือข้าวสวยนะคะ เขาสั่งข้าวสวยสองถุง เขาบอกพ่อค้า เอาข้าวเปล่าอีกสองถุง แล้วก็พ่อค้าก็ไปหยิบมาให้นะคะ ก็แยกเป็นถุงมาสองถุงนะคะ ก็ผู้ชายก็ทำมือยังไงคะ ชูสองนิ้วใช่ไหมคะ สั่งบอกว่า เอาสองถุงนะคะ พ่อค้าก็ไปหยิบข้าวมาให้ ที่ภาพเราก็จะเห็นมีภาพปลาเหมือนเดิมใช่ไหม ที่อยู่ตรงกลางระหว่างผู้ชายคนที่ซื้อกับพ่อค้านะคะ เราก็จะเห็นภาพปลาอยู่สามตัววางย่างอยู่บนตะแกรงนะคะ

ภาพที่ห้า พ่อค้าก็ หลังจากที่ปลาสุกเรียบร้อยแล้วใช่ไหมคะ พ่อค้าก็จะทำการห่อ ห่อปลาใช่ไหมคะ ต้องบอกลักษณะก่อนว่า การย่างปลาเนี่ย จะย่างด้วยเกลือนะคะ คือเอาปลาไปคลุกเกลือก่อน เกลือที่เค็มๆ นะ เอาไปคลุกเกลือก่อน แล้วก็เอาไปย่างบนตะแกรง ดังนั้นพอเวลาสุกแล้วเนี่ย ปลาจะแบบมีสีดำนะ ดำคือไหม้เลย ปลาเนี่ยจะไหม้ที่หนัง แล้วก็ที่เกลือเนี่ยก็จะไหม้นะคะ เวลาที่จะหยิบปลามาเนี่ย มันจะค่อนข้างเปื้อนนะ เพราะว่ามันเปื้อนพวกขี้เถ้า เปื้อนพวกควัน พวกถ่านนะคะ ก็เลยต้องห่อหนังสือพิมพ์ใช่ไหมคะ ห่อหนังสือพิมพ์ ม้วนหนังสือพิมพ์ไว้ เพื่อให้ เพื่อให้เวลาถือกลับบ้านไป จะได้ไม่เปื้อนนะ จะได้ไม่สกปรก เขาก็เลยห่อหนังสือพิมพ์ทั้งตัวเลยนะคะ ก็คนขายก็เอาหนังสือพิมพ์ใช่ไหมคะ รองไว้บนตัวปลานะคะ แล้วก็ม้วน ใช้มือทั้งสองข้างเนี่ย ม้วน ม้วนปลานะคะ ม้วนหรือว่าห่อ ห่อปลากับหนังสือพิมพ์นะคะ ทำท่าม้วน หรือว่าทำท่าห่อหนังสือพิมพ์อยู่บนตะแกรง

ภาพที่หกนะคะ ก็ปลานี้ใช่ไหม ถ้าจะให้อร่อยก็ต้องกินกับน้ำจิ้มด้วย เป็นน้ำจิ้มซีฟู้ดนะคะ น้ำจิ้มซีฟู้ดก็คือทำมาจากพริก กระเทียม มีมะนาว แล้วก็น้ำปลา หรืออาจจะใส่น้ำตาลเล็กน้อยนะคะ ก็จะได้น้ำจิ้มซีฟู้ดที่มีรสชาติเผ็ดเปรี้ยวแล้วก็เค็มด้วย สำหรับจิ้มอาหารทะเลนะคะ แล้วก็เราก็จะเห็นภาพนี้ก็คือว่า ในถุงเนี่ย พ่อค้าใช่ไหมคะ ก็เอาปลาใส่ในถุงแล้ว คือว่าปลาที่ห่อในหนังสือพิมพ์เนี่ย ใส่ในถุงแล้ว แล้วก็มีตรงกลางเป็นสีเขียวๆ ใช่ไหมคะ ก็จะเป็น มีพวกผักนะคะ ผักไว้สำหรับกินแกล้มกับปลานะคะ จะได้อร่อยมากขึ้นใช่ไหม เพราะว่ากินปลาอย่างเดียวอาจจะดูแบบโล่งๆ เกินไป คนไทยจะชอบกินผักเยอะๆ นะคะ ก็จะมีผักด้วย อาจจะเป็นผักกาด แล้วก็มีแตงนะคะ แล้วก็ด้านสุดท้ายก็จะเป็นถุงข้าวที่เขาสั่งเอาไว้ใช่ไหมคะ หลังจากนั้นนะคะ พ่อค้าก็หยิบใช่ไหมคะ หยิบถุงน้ำจิ้มที่ใส่แยกไว้อยู่ในถุงใช่ไหมคะ เป็นถุงน้ำจิ้มที่ใส่แยกไว้ เขาก็มัดเรียบร้อยแล้ว ใส่ถุงเล็กๆ เรียบร้อยแล้ว แล้วก็กำลังจะหยิบถุงน้ำจิ้มนั้น ใส่รวมเข้าไปในถุงพลาสติกนะคะ เริ่มจากนะคะ ในถุงมีปลาใช่ไหมคะ ปลาที่ห่อไว้ มีผัก แล้วก็ข้าวสองถุง แล้วก็พ่อค้าก็กำลังหยิบถุงน้ำจิ้มนะคะ น้ำจิ้มซีฟู้ดใช่ไหมคะ ใส่เข้าไปสุดท้ายนะคะ เป็นขั้นตอนสุดท้าย ใส่เข้าไปในถุงพลาสติก

ภาพที่เจ็ดนะคะ เป็นภาพของลูกค้าใช่ไหมคะ ก็คือผู้ชายคนเสื้อเหลืองเนี่ย ก็คือได้รับสินค้าแล้วสินค้าก็คืออาหารของเขานะคะ เป็นปลาเผาหรือว่าปลาย่างเกลือนะคะ ก็เขาก็ยื่นเงินส่งเงินให้กับพ่อค้านะคะ เก้าสิบ เก้าสิบบาทอะไรยังงี้ตามที่ตกลงไว้เพราะว่าปลาตัวใหญ่นะคะ เขายื่นเงิน เงินก็มีลักษณะเป็นสีเขียวเป็นแบงค์เป็นกระดาษนะคะ เป็นแบงค์สีเขียวยื่นเงินให้พ่อค้า พ่อค้าก็รับเงินไปนะคะ ก็ผู้ชายอาจจะพูดว่า อะนี่ครับ อะนี่เงิน อะนี่ครับ อะนี่เท่าไหร่ อะเก้าสิบ อะให้ไป

ภาพที่แปดนะคะ ก็เป็นภาพของผู้ชายคนนี้นะคะ ที่เดินกลับถึงบ้านแล้วใช่ไหม เพราะว่าตอนแรกเขาต้องการจะกลับบ้าน แต่ว่าเขาแวะซื้อของกลางทาง แล้วตอนนี้เขาก็กลับถึงบ้านแล้ว เขาก็กำลังจะเดินเข้าบ้านนะคะ ในมือของเขาก็ถือถุงพลาสติกด้วย ถุงพลาสติกในนั้นก็จะเป็นอาหารของเขาที่เขาเพิ่งซื้อมาใช่ไหมคะ ก็คือปลา ปลาย่างเกลือนะคะ เขาก็เดินกลับบ้าน หน้าตายิ้มแย้ม มีความสุข ถึงบ้านแล้วใช่ไหมคะ ก็กำลังจะเดินเข้าประตูบ้านไป ด้านข้างประตูบ้านของบ้านเขาเนี่ย ก็จะมีกระถางต้นไม้อยู่ด้วย แล้วก็มีต้นไม้ขึ้นด้วยนะคะ

ภาพที่เก้า ภาพที่เก้า ก็ เขาถึงบ้านแล้ว เขาต้องการหิวข้าว อ่าไม่ใช่ต้องการหิวข้าว ต้องการกินข้าว เพราะว่าเขาหิวข้าวใช่ไหมคะ ก็กลับมาบ้าน มาเจอภรรยานะ หรือว่าแฟน ก็เจอแฟนของเขา แล้วเขาก็อาจจะบอกแฟนว่า โอเค กินข้าวกันเถอะ มากินข้าวกัน มาเตรียมกินข้าวกันนะคะ ก็ผู้ชายที่ยืนอยู่ด้านซ้ายใช่ไหมคะ ผู้ชายเสื้อเหลืองก็เข้าบ้านแล้วก็คือถอดรองเท้าแล้วใช่ไหมคะ เราก็จะเห็นว่าผู้ชายนะถอดรองเท้าแล้วนะ รองเท้าก็ต้องอยู่หน้าบ้าน เข้าบ้านมาถอดรองเท้า แล้วก็เตรียมปูเสื่อนะคะ เขาปูเสื่อที่พื้นนะ ก็เสื่อก็จะเป็นลักษณะยาวๆ นะ นั่งได้สองคน เสื่อสีฟ้านะคะ ปูเสื่อลงที่พื้นนะคะ ส่วนแฟนนะคะ หรือผู้หญิงที่อยู่อีกข้างหนึ่งนะคะ ก็เดินไปเตรียมพวกจานนะคะ อุปกรณ์เกี่ยวกับการกินข้าวใช่ไหม ก็จะมีพวกจาน พวกช้อนเอาไปเตรียมมาวางไว้บนเสื่อนะคะ ก็ดูลักษณะผู้หญิงใช่ไหมคะ ใส่เสื้อยืดสีขาวแขนสั้น กางเกงขายาวสีดำ ผู้หญิงก็ไม่ได้ใส่รองเท้าในบ้านด้วยใช่ไหมคะ ก็ถอดรองเท้าไว้ข้างนอกบ้านเหมือนกัน ผู้หญิงมีผมสีดำ แล้วก็มีผมหน้าม้าเล็กน้อย แล้วก็มัดผมไว้ข้างหลังนะคะ ผมก็ค่อนข้างยาวนิดหนึ่ง แล้วก็มัดไว้ด้านหลัง ผู้หญิงก็เดินถือจานมานะคะ สองข้างเลยนะ ถือมาอาจจะถือมาสี่ใบเนาะ ถือมาสี่ใบข้างละสองใบ

ภาพที่สิบนะคะ โอเค ภาพที่สิบ ก็ หลังจากปูเสื่อแล้วใช่ไหมคะ ปูเสื่อเรียบร้อยก็ทั้งสองคนก็นั่ง นั่งบนเสื่อนะคะ นั่งลงบนเสื่อ ก็ แล้วก็เตรียมจานนะคะ ก็จะมีพวกจาน ผู้ชายเสื้อเหลืองก็ถือช้อนส้อมไว้นะคะ แล้วก็ถือจานไว้มืออีกข้างหนึ่งนะคะ ส่วนผู้หญิงก็นั่งลงบนเสื่อแล้ว แล้วก็กำลังเตรียมจานอยู่นะคะ แล้วก็ด้านข้างหลังของผู้หญิงก็จะเป็นถุงกับข้าวใช่ไหมคะ ถุงปลาเผาที่วางไว้ ที่กำลังร้อนๆ อยู่ เตรียมที่จะกินอาหารเย็นนะคะ มองดูใหม่นะคะ บนเสื่อก็จะเราจะเห็นจานอยู่สองใบนะคะ ที่วางไว้อยู่แล้วนะคะ แล้วก็มีอีกใบหนึ่งที่ผู้ชายถืออยู่ แล้วก็มีจานอีกใบหนึ่งที่ผู้หญิงถืออยู่ รวมทั้งหมดแล้วมีอยู่สี่ใบนะคะ แล้วก็บนข้างๆ จาน ที่ข้างๆ จานก็จะเห็นช้อนส้อมนะคะ ที่วางอยู่ด้วย

ภาพที่สิบเอ็ดนะคะ สิบเอ็ดก็คือ ตอนนี้ผู้หญิงกับผู้ชายนั่งสลับกันใช่ไหมคะ ผู้ชายเปลี่ยนมานั่งด้านขวา ผู้หญิงเปลี่ยนมานั่งด้านซ้ายนะคะ แล้วก็ผู้ชายก็เทกับข้าวใช่ไหมคะ กับข้าวที่นี้ก็คือเป็นปลาที่เขาเพิ่งซื้อมา เขาก็เทปลาออกมา ใส่จานใหญ่นะคะ ปลาก็กำลังร้อนๆ อยู่เลย เขาก็เทปลาออกมา และผู้หญิงก็นั่งรออยู่ใช่ไหมคะ ผู้หญิงก็นั่ง เหมือนนั่งคุกเข่านะคะ นั่งคุกเข่า นั่งรออยู่นะคะ แล้วก็บนเสื่อก็จะมีจานอยู่สามใบนะคะ และข้างๆ ของผู้ชายเราก็จะเห็นถุง เป็นถุงเล็กๆ นะคะ ก็คือถุงน้ำจิ้มที่วางรออยู่นะคะ สีเขียว

ภาพที่สิบสองนะ สิบสองก็คือ น้ำจิ้มนี้ก็จะต้องเทใส่ถ้วยใช่ไหมคะ ก็จะต้องเทใส่ถ้วยเล็กๆ นะคะ เป็นถ้วยน้ำจิ้มนะคะ ก็เป็นผู้ชายคนนี้นะคะ แกะถุงพลาสติกออกมา แล้วก็เทน้ำจิ้มซีฟู้ดใส่ลงในถ้วยเล็กๆ นะคะ เป็นถ้วยน้ำจิ้มนะคะ น้ำจิ้มนี้ก็จะมีสีแดงสีเขียวนะคะ แล้วก็มีรสชาติเปรี้ยว รสชาติเค็ม รสชาติเผ็ดใช่ไหมคะ เพราะว่าทำมาจากพริก กระเทียม น้ำปลา มะนาว แล้วก็น้ำตาลเล็กน้อยนะคะ เป็นน้ำจิ้มซีฟู้ดสำหรับกินกับอาหารทะเลนะคะ หรือว่ากินกับพวกปลา อะไรยังงี้ก็ได้นะคะ ก็ใส่ถ้วยให้สวยงาม แล้วก็จะได้กินได้สะดวกด้วยใช่ไหมคะ จะได้กินได้ถนัด เพราะว่าคนไทยนะ จะนิยมมีน้ำจิ้มหลายๆ อย่างนะคะ แล้วก็จะเทใส่ถ้วยเล็กๆ หลายๆ ถ้วย แต่วันนี้ บ้านนี้ เขากินมีน้ำจิ้มอยู่อย่างเดียวใช่ไหม เป็นน้ำจิ้มซีฟู้ด เขากินน้ำจิ้มถ้วยเดียว

ภาพที่สิบสามนะคะ ค่ะ ทุกอย่างเสร็จเรียบร้อยแล้วใช่ไหม เตรียมจานเรียบร้อยแล้ว ก็ใส่ผักแล้วนะคะ ใส่น้ำจิ้มแล้วใช่ไหมในถ้วย แล้วก็มีปลาแล้วที่จานนะคะ ผู้หญิงก็นั่งคุกเข่านะเหมือนเดิม นั่งอยู่บนเสื่อนะคะ นั่งคุกเข่า รออยู่บนเสื่อ แล้วก็ผู้ชายก็กำลังนั่งขัดสมาธินะ นั่งขัดสมาธิก็คือเอา เหมือนเอาขามาขัดกันอะนะคะ เป็นนั่งขัดสมาธิ แล้วก็หยิบถ้วยน้ำจิ้มมาวางตรงหน้าใช่ไหมคะ ส่วนด้านข้างเขา ด้านข้างๆ เขา ก็จะเป็นพวกถุงกับข้าวนะ ที่ซื้อมาหรือที่กำลังวางไว้ ที่ยังไม่ได้ทิ้งนะคะ ก็วางอยู่ข้างๆ

ภาพที่สิบสี่ค่ะ สิบสี่ก็ เขาก็ยังไงคะ มีจานอยู่ใบหนึ่งใช่ไหมคะ แล้วก็ที่มือเขาถือเป็นข้าว ข้าวสวย หรือว่าที่เราบอกว่าอะไร ข้าวสวย ข้าวขาว ข้าวเปล่า อะ ข้าวเปล่านะคะ เป็นถือข้าวเปล่าอยู่ในมือนะคะ แต่ว่าเขาก็แบ่งนะ แบ่งข้าวใช่ไหม เพราะว่าข้าวที่ซื้อมาอาจจะเยอะไปนะคะ เขาก็แบ่งข้าวออกมาครึ่งหนึ่งนะ แบ่งครึ่งหนึ่งใส่จาน กินทีละนิดๆ นะคะ กินทีละน้อย ก็แบ่งข้าวครึ่งหนึ่งใส่จานนะคะ จานมีสีเหลืองนะคะ ข้าวก็มีสีขาว ข้าวก็จะเป็นเม็ดๆ สีขาว

ภาพที่สิบห้านะคะ หลังจากที่แบ่งข้าวแล้วใช่ไหม แบ่งข้าวให้ทั้งสองคน จัดจานเรียบร้อย ทั้งสองคนก็ลงมือกินอาหารใช่ไหมคะ กินอาหารก็คือ อะ เริ่มจากที่ อาจจะเป็นมือของผู้ชายใช่ไหมคะ ที่ใช้ช้อนแล้วก็ส้อมนะคะ ช้อนแล้วก็ส้อมทั้งสองมือถือ ทั้งมือซ้ายและมือขวานะคะ ก็จิ้มลงไปที่ปลาใช่ไหม ที่ตรงกลางของปลาเลย เพราะว่ามีเนื้อ มีเนื้อมากที่สุด ก็จิ้มไปที่เนื้อปลานะคะ แล้วก็ เขาเรียกว่าอะไร ตัก ตักเนื้อปลาขึ้นมานะคะ แต่ว่าเขาตักขึ้นมาด้วยส้อมใช่ไหมคะ เหมือนกับว่าจิ้มขึ้นมาด้วยส้อมนะคะ ปลาก็ยังมีควันอยู่ใช่ไหม แล้วก็ตัวใหญ่ แล้วก็ร้อนด้วยนะคะ ดูน่ารับประทานใช่ไหมคะ ก็จิ้มขึ้นมานะคะ ตักขึ้นมา จิ้มขึ้นมา

แล้วก็ต่อมาภาพที่สิบหกนะคะ ก็ถ้าจะกินให้อร่อยใช่ไหมคะ ก็ต้องกินกับผักด้วย ผู้ชายคนนี้ เขาก็หยิบแตงขึ้นมากินในมือ เราก็จะเห็นแตงใช่ไหมคะ เป็นแตง เป็นหนึ่งลูกนั้นแหละ แต่ว่าถูกหั่นครึ่งนะคะ ก็ข้างหนึ่งเขาถือแตงไว้ครึ่งลูกนะคะ แล้วก็มืออีกข้างหนึ่งเขาก็ถือแตงนะคะ ใช้มือนะคะ แล้วก็เอาแตงเข้าไปในปากนะคะ แล้วก็คือเคี้ยว แล้วก็กิน กินตามหลังจากที่ หลังจากที่กินปลา แล้วก็กินน้ำจิ้มนะคะ รู้สึกเผ็ดก็อาจจะกินผักแกล้มนิดหน่อย ก็คือแตงกวากินแกล้มนิดหน่อย

ส่วนภาพที่สิบเจ็ดนะคะ ภาพสุดท้าย ก็คือว่า หลังจากดูจากภาพแล้วเป็นยังไงคะ คือว่า กินหมดแล้วใช่ไหม เพราะว่าในจานนั้นเหลือแต่ก้างปลาใช่ไหม ไม่มีเนื้อปลาเหลืออยู่เลยนะ ก็เขาทั้งสองคนรู้สึกอิ่มใช่ไหมคะ รู้สึกอิ่มมากเลยนะ เพราะว่านั่งจับท้องใช่ไหมคะ นั่งแล้วก็แบบนั่งแบบคราวนี้ผู้ชายนะคะ นั่งขัดสมาธิไม่ได้แล้ว ต้องยกขาขึ้นมา เพราะว่าอิ่มมาก คือขัดสมาธิไม่ได้ ถ้านั่งขัดสมาธิอาจจะรู้สึกแน่นท้องใช่ไหมคะ เขาก็เลยเอามือข้างหนึ่งยันไว้ที่พื้น แล้วก็เอามืออีกข้างหนึ่งจับพุงไว้ แล้วเขาบอกว่า อิ่มมากเลยเธอ บอกกับแฟนใช่ไหมคะ อุ๊ยฉันอิ่มมากเลยเธอ แล้วก็แฟนก็บอก ฉันก็อิ่มเหมือนกัน ใช่ไหมคะ แฟนผู้หญิงบอกว่า ฉันก็อิ่มเหมือนกัน ก็นั่งขัดสมาธิอยู่ แล้วก็เอามือ แฟนไม่ได้นั่งขัดสมาธิ แฟนนั่ง นั่งชันเข่านะคะ นั่งชันเข่า แล้วก็เอามือ เอามือจับท้องนะคะ แล้วก็มืออีกข้างหนึ่งจับพื้น แล้วก็บอกว่า อิ่มเหมือนกันนะคะ แล้วก็จานที่เหลือนะคะ พวกผักพวกอะไรก็ไม่เหลืออยู่แล้วนะคะ เหลือเฉพาะก้างปลาอย่างเดียว ที่เหลือแต่ส่วนหัว แล้วก็ส่วนก้างปลา แล้วก็ส่วนหางที่เหลืออยู่พร้อมกับจานเปล่านะคะ ที่อยู่บนเสื่อนะคะ ทั้งสองคนก็กินข้าวอิ่มเสร็จเรียบร้อยแล้ว ก็คาดว่าจะไปอาบน้ำแล้วก็จะไปนอนต่อไป

ค่ะ สำหรับภาพนี้นะคะ ก็หมดแล้วนะคะ ภาพเกี่ยวกับการไปซื้อปลาที่ตลาดนะคะ แล้วเจอกันนะคะ ในภาพต่อๆ ไป ในโอกาสหน้านะคะ สวัสดีค่ะ